SUID-AFRIKAANSE RADIOLIGA 
SARLNUUS 13 Julie 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


STIL SLEUTEL 


Ons moet aankondig dat ZSGAKF Dennis Clur, lid van die Sandtonklub, se 
sleutel op 1 Julie stil geraak het. Dennis is in die laat 1950's gelisensieër toe 
hy aan die Universiteit van Grahamstad studeer het en hy het sy lisensie behou 
en in 1994 tot die stokperdjie teruggekeer. Hy was baie aktief op foon en in 
die besonder op GG en DX. Hy word gemis deur sy LV Denise en familie. Ons 
innige meegevoel aan sy familie en vriende. 


POUSE 

In die nuus vandag; 

NUUS VAN DIE SARL RAAD 
SARL HF FOON-KOMPETISIE 


SWITSERLAND MAG DIE EERSTE WEES OM KODE-VRYE LISENSIES 
TE IMPLEMENTEER 


DXPEDISIE NA FRANSE-POLINESIë 
SWAZILAND OP DIE LUG 


WRK VERSKAF TOEGEVOEGDE WAARDE AAN AMATEURNOODKOM- 
MUNIKASIE 


Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL. 
Die nuus volg in besonderhede: 


NUUS VAN DIE SARL RAAD 


BETALING VAN LEDEGELDE 


Die Raad van die SARL wens almal in kennis te stel dat betaling van ledegelde 
slegs deur middel van die volgende metodes en terme gedoen kan word: 1) 
Kontant of tjek vir die volle bedrag: 2) Geldige tjek met twwe vooruitgedateerde 
tjeks tot die volle bedrag; 3) Volle betaling per kredietkaart. 


Dit is nodig dat die volle betaling by die einde van Augustus elke jaar gedoen 
sal word. 


SARL KOMITEES ONTBIND 


Tydens `n raadsvergadering gehou op 9 Julie is dit eenparig besluit dat: 1) Die 
Uitvoerende Komitee onmiddelik ontbind word; 


2) Die Finansiële Komitee onmiddelik ontbind word; 


3) `n Oudit van die rekeninge gedoen sal word en die resultaat van die bevin- 
dings gepubliseer sal word, die datum van die oudit sal in volgende week 
se bulletin aangekondig word. Hoopvol sal dit 'n einde bring aan die voort- 
durende debat in hierdie verband en die Raad toelaat om op die toekoms 
te fokus. 


Hou die SARL seb webwerf dop vir voortgaande ontwikkelings. 
Ondersteun die SARL en beinvloed die toekoms . (Ex Graham ZS6GJH) 
MORSEKODEVEREISTE VIR ONBEPERKTE LISENSIE 


Dit blyk dat daar baie verwarring bestaan oor die status van GG in SA. Op- 
sommend, die ITU-konferensie, WRC-03 wat onlangs in Geneva gehou is het 
aanbeveel dat GG nie langer `n voorvereiste vir `n onbeperkte (hier `n ZS) lisen- 
sie moet wees nie. Die besluit geneem by WRC-03 betreffende regulasie S25 laat 
dit oor aan die adminastrateurs van elke land om te besluit om die verandering 
te implementeer of om die vorige bindende 12 wpm toets te behou of om 'n 
alternatiewe metode te gebruik om vaardigheid te toon om op die HF-bande te 
bedryf. 


Dit bly steeds die verantwoordelikheid van die lokale regering om te besluit oor 
watter metode om in SA te volg. Dit word nie verwag dat enige besluit binnekort 
geneem sal word nie. Enige beoogde veranderings aan die bestaande radioregu- 
lasies in hierdie verband moet deur middel van die Staatskoerant vir kommen- 
taar gesirkuleer word voor stemming in die parlement. Dit is 'n langdurige 
proses en neem gewoonlik minstens drie maande. Na kommentaar ontvang is, 
moet die Departement van Kommunikasie en OKOSA enige voorgestelde wysig- 
ings sanksioneer voordat `n finale besprekingsdokument opgestel kan word vir 
bespreking in die Parlement. 'Tipies kan hierdie proses 12 maande of langer in 
beslag neem. 


Die SARL stel tans `n voorstel in hierdie verband op vir voorlegging aan OKOSA. 
Die SARL hersien die algehele lisensiestruktuur, ZR, ZU en 7S sowel as die 


vereistes vir elk insluitende die RAE sillabusse en GG. Meer besonderhede oor 
die SARL-voorstel sal in volgende bulletins verskaf word. 


Daar is absoluut geen waarheid in gerug dat ZR're reeds in die HF-bande mag 
bedryf nie. 


TOTALE AFSKAFFING VAN MORSEKODE 


Totale afskaffing van GG as `n vereiste vir onbeperkte lisensies in die nabye 
toekoms is om die volgende redes nie waarskynlik nie: `n Bestaande ooreenkoms 
met OKOSA bepaal dat ons (SA) `n minimum komponent van 5 wpm as 'n 
vereiste vir 'n onbeperkte lisensie het totdat `n alternatiewe metode daargestel 
is vir die bevoegdheid te bepaal van `n lisensiehouer vir toegang tot die HE- 
spektrum. Die besonderhede van `n alternatiewe metode is onder bespreking 
met OKOSA as voortgaande dialoog tussen die SARL en die radioreguleerder. 


Die voordele van hierdie ooreenkoms vir die onbeperkte operateur is: 1 Die 
lisensiehouer sal die metode kan kies wat hom die beste pas om HF-toegang te 
bekom; 2 Die alternatiewe metodes sal voorsiening maak vir persone wat om 
verskeie redes nie GG kan bemeester nie; 3 Dit sal die HF-spektrum open vir `n 
groter aantal gelisensieërdes. 


Dit is die taak van die SARL en die Reguleerders om die vereistes vir die verskeie 
kategorieë, ZR, ZU, 7S en ander kategorieë soos nodig te bepaal. 


SARL HF-FOONKOMPETISIE 


Die doel van die HF-Foonkompetisie is om deelnemers toe te laat om so veel 
moonlik amateurs in Suider-Afrika te kontak op die 20, 40 en 80 meter ama- 
teurbande. Die 2003 geleentheid vind plaas op Sondag 3 Augustus vanaf 14:80 
tot 18:30 SAT [neem kennis van die nuwe tyel. 


Die volgende bandgedeeltes mag gebruik word: 14,125 tot 14,175 MHz; 7,040 
tot 7,080 MHz en 3,600 tot 3,650 MHz. Deelname kan as `n Enkeloperateur- 
of `n Multioperateurstasie wees. lndividuele deelnemers en klubstasies word 
aangemoedig om deel te neem. 


RS en 'n reeksnommer wat by 001 begin word uitgeruil. ESB-kontakte tel 1 
punt. Elke roeparea per band gewerk tel 2 punte. En elke stasie wat op al drie 
bande gewerk word tel 2 punte. Die roepareas is Area 1: 7S1, Area 2: 792, 
Area 3: 783, Area 4: ZS4, Area 5: 785, Area 6: 786, Area, 7 (oostelike group): 
3DA, 7P, 7@, 9], C9, 72, ZS8 en Area 8 (westelike groep): A?2, D2, V5, ZD9, 
ZST. 


Sertifikate word toegeken vir die eerste drie plekke asook die hoogste telling op 'n 
enkelband in die kompetisie. Daar is ook `n trofee vir die hoogste gekombineerde 
telling in beide die foon- en GG-kompetisies. 


Logopsommings en logstate moet op of voor 18 Augustus 2003 gepos word aan 
die Kompetisiekomitee, Posbus 1721, Strubensvallei, 1735 of per e-pos aan con- 
test@sarl.org.za. (ex ZSABS) 


DXPEDISIE NA FRANS-POLINESIë 


Twee lede van Kaapstad, Barry Fletcher ZS1FJ en Deon Erwin ZS1ZL (vroër 
ZR1DO) tesame met, Phil Whitchurch G3SWH van Engeland, is op die oomblik 
besig om `n dxpedisie in die FransPolinesiese groep eilande te bedryf waar hulle 
die roepseine GAMFW/FOO gebruik. Hulle sal daar wees tot 27 Julie en werk 
op all bande met ESB, RTTD en GG. Volle besonderhede en alle inligting kan 
op hulle webwerf www.asl.net /gdmfw gevind word. 


Hierdie is `n rare DXCOC-entiteit en hulle sal op die uitkyk wees vir 7S-stasies. 
So hier is jou kans om moontlik `n paar JOTA-eilande en 3 nuwe lande te werk. 


Die loodsstasie in Afrika vir hierdie Dxpedisie is Dennis Wells ZS1AU, wie ook 
e-posverkeer op zslau@agsl.net sal hanteer. (ex ZS1AU) 


SWAZILAND OP DIE LUG 


Rad ZS6RAD, Ron ZSSABD, CIf ZS6BOX and Willie ZS5WI sal 3DAODX 
vanaf Swaziland bedryf vanaf 29 Julie tot 3 Augustus, albei dae ingesluit. 


Hulle sal, daagliks vanaf 03:00 tot 07:00 en weer vanaf 14:00 tot 22:00 UTC op 
die meeste bande aktief wees, insluitende BHF en UHF met die gebruik van 
foon, GG, WSJT en RTTD. Hulle sal aan die SARL HF-foonkompetisie op 3 
Augustus deelneem as `n multi-operateurstasie om die Dxpedisie mee af te sluit. 


OSL via die buro of direk aan ZS5WI, Posbus 1064, ESHOWE, 3815 tesame 
met 'n selfgeadreseerde koevert met die nodige seël of sluit genoeg in om 
posgeld te dek indien van buite die RSA. E-pos navrae kan gerig word aan 
zs5wi@iafrica.com. (ex ZS5WIT) 


SWITSERLAND MAG DIE EERSTE WEES OM KODEVRYE LISENSIES 
TE IMPLEMENTEER 


Ons het verlede week berig oor groot besluite wat geneem is by die Wêreld Ra- 
dioKonferensie in Geneve. Hierby ingesluit is die onmiddelike verwydering van 
die verpligte morsekodevereiste vir toegang tot die HF-bande, en die welkome 
nuus van `n addisionele 200 kHz van die spektrum op die 7 MHz band wat in 
2009 van toepassing sal wees. In die VK het die “Radiocmmunications Agency” 
alreeds gesê dat dit die kodevrye lisensies so gou moontlik sal inbring. In Switser- 
land lyk dit of dit die eerste land sal wees om die nuwe reëls toe te pas. Volgens 
USKA, die Switerse nasionale amateurvereniging, gaan die lisensieërende out- 
oriteit aldaar aan alle klas 2 amateurs binne die volgende paar dae skryf om 
aan hulle “tydelike toestemming” te gee om onmiddelik op die HF-bande te kan 
werk. (ex RSGB) 


WRK VERSKAF TOEGEVOEGDE WAARDE AAN AMATEURNOODKOM- 
MUNIKASIE 


Paul Gaskell GAMWO, die RSGB se nasionale kêordineerder van Vrywilliger 
Radiokommunikasiedienste, het die toegevoegde waarde wat aan amateurra- 
dionoodkommunikasie gemaak is met die wysigings aan Artikel 25 van die ITU 


se Radioregulasies uitgewys. 


Artikel 25.3 lees nou as volg: “Amateurstasies mag gebruik word vir die trans- 
missie van internasionale komunikasie namens `n derde persoon slegs in 'n geval 
van nood of rampverligting. `n Administrasie mag die toepaslikheid hiervan aan 
amateurstasies onder sy jurisdiksie.” Hierdie is `n merkbare verandering van 
die ou bewoording wat gelees het ” Dit is absoluut verbode vir amateurstasies 
om gebruik te word vir die uitsending van internasionale kommunikasie namens 
derde partye. 


Paul sê verder “'n Totale nuwe regulasie, Art 25.9A is goedgekeur, `n bepaling 


wat geen toeligting nodig het nie en lees as volg:” Administrasies word aange- 
moedig om die nodige stappe te neem om amateurstasies toe te laat om voor te 
berei vir en om kommunikasie daar te stel in ondersteuning van rampverligting.” 


o 


Dit word gehoop dat administrasies regulasies sal maak wat amateurs sal fasili- 
teer in die voorbereiding vir die daarstelling van kommunikasie in noodgevalle 
en rampverligting. Dit was `n baie belangrike TARU doelwit. (ex RSGB) 


DATUMS OM TE ONTHOU 


Sluitingsdatum vir benoemings vir Radioamateur-van-die-Jaar 15 Julie; 
Vlooimark in Pretoria op 2 Augustus, tafelbesprekings by Magda, ZS6MVW, 
Tel 012 386 4901 of Almero, ZR6RY, Tel 082 908 3359. 


Dit bring ons dan aan die einde van hierdie bulletin wat saamgestel is deur 
Gustav, ZS6GBWN, en gelees is deur ....... vanuit ........ a$ 'n diens aan radioa- 
mateurs, kortgolfluisteraars en elektronikaentoesiaste. 


Die SARL nooi u ook om Sondae om 10:00 na Amateur Radio Mirror Inter- 
national op 17 815, 9 750 en 7 (082 kHz en 145,625 MHz in die Oos Londen-, 
145,650 in die Durban-, 145,750 MHz in die Pretoria- en 438,800 MHz in die 
Sandtongebied te luister. `n Heruitsending kan Maandagaande om 21:00 SAT 
op 3 215 kHz gehoor word. ARMI word deur Telkom en Sentech geborg. 


U het geluister na ZS6SRL, dankie dat u by ons aangesluit het. Baie dankie 
aan diegene wat items vir die bulletins verskaf en aan al die amateurs wat so 
gereëld die herleidings waarneem. 


Totsiens almal. 


/EX 


